stanford-oval/wikipedia huggingface dataset:
Lynyrd Skynyrd
Yhtyeen vaiheet > Välivuodet 1977–1987

Lentoturman jälkeen Lynyrd Skynyrd hajosi, ja eloon jääneet jäsenet toipuivat hitaasti sekä fyysisistä että henkisistä vammoistaan. Kaikki kuitenkin jatkoivat soittamista riittävästi toivuttuaan. Tammikuussa 1979 Rossington, Collins, Powell ja Pyle kokoontuivat esittämään "Free Birdin" instrumentaalina Charlie Danielsin Volunteer Jamissa. Läsnä olivat myös Leon Wilkeson, joka ei voinut soittaa vaan kävi edelleen fysioterapiassa pahasti murtuneen vasemman kätensä vuoksi, sekä Van Zantin leski Judy Van Zant, Gainesin leski Teresa Gaines, JoJo Billinglesy ja Leslie Hawkins.
Kitaristit Gary Rossington ja Allen Collins perustivat The Rossington-Collins Bandin vuonna 1980, johon myös Wilkeson ja Powell liittyivät. Pylen oli määrä liittyä, mutta loukkaannuttuaan moottoripyöräonnettomuudessa hän antoi paikkansa toiselle rumpalille. Vuonna 1982 Pyle perusti Artimus Pyle Bandin, jonka kanssa JoJo Billingsley ja Leslie Hawkins esiintyivät ajoittain.. The Rossington-Collins Band levytti kaksi albumia: Anytime, Anyplace, Anywhere vuonna 1980 ja This Is The Way vuonna 1981. He halusivat välttää vertailuja Van Zantiin ja väärinkäsityksiä, että olisivat Lynyrd Skynyrdin seuraaja. Rossington ja Collins valitsivat naislaulaja Dale Krantzin keulahahmoksi. Kuitenkin viittauksena menneisyyteen he esittivät aina encorena instrumentaaliversion "Free Birdistä".
Syksyllä 1980 Allen Collinsin vaimo kuoli yllättäen ja surun seurauksena hän sairastui päihdeongelmaan. Rossingtonille ja Collinsille tuli kummallekin kiistaa heidän ihastutuaan Dale Krantziin. Lopulta Rossington ja Krantz menivät naimisiin toukokuussa 1982. Rossington lähti Krantzin kanssa ja perusti vaimonsa kanssa yhtyeen yhtyeen Rossington. Yhtye esiintyi vielä Lynyrd Skynyrdin Tribute Tourin lämmittelijänä vuosina 1987 ja 1988.
Rossington-Collins Bandin hajottua Collins perusti oman yhtyeen, Allen Collins Bandin 1983.
Vuonna 1978 julkaistiin kokoelma-albumi Skynyrd's First and Last, joka sisälsi Lynyrd Skynyrdin julkaisemattomia kappaleita vuosilta 1970-1972. Seuraavana vuonna julkaistiin toinen kokoelma-albumi, Gold and Platinum. Saman vuoden joulukuussa julkaistiin Lynyrd Skynyrdin kolmas kokoelma-albumi, Best of the Rest.
Tammikuussa 1986 Allen Collins joutui auto-onnettomuuteen ajaessaan tyttöystävänsä kanssa uudella Ford Thunderbirdillään lähellä kotikaupunkiaan, Floridan Jacksonvilleä. Collins oli humalassa ja menetti auton hallinnan. Collins halvaantui vyötäröstä alaspäin ja hänen tyttöystävänsä kuoli.
Powell soitti koskettimia kristillisessä rock-yhtyeessä Vision ja kertoi usein julkisuudessa, kuinka tuli uskoon 1980-luvulla.
1987 julkaistiin Lynyrd Skynyrdin neljäs kokoelma-albumi, Legend, jolla oli yhtyeen keskeneräisiä ja julkaisemattomia kappaleita. Osa kappaleista viimeisteltiin julkaisukuntoon vuonna 1987.
Yhtyeen vaiheet > Jäähyväiskiertue, uran jatkuminen ja Rossingtonin kuolema (2018–)

Lynyrd Skynyrd ilmoitti tammikuussa 2018 lähtevänsä jäähyväiskiertueelle nimeltä Last of the Street Survivors Farewell, joka alkoi toukokuussa 2018. Vuonna 2019 kiertue kävi Euroopassa. Yhtye oli edeltävinä vuosina joutunut peruuttamaan useita konsertteja kitaristi Gary Rossingtonin sydänvaivojen takia, eikä hänen terveys kestänyt enää pitkiä kiertueita. Lynyrd Skynyrdin toiminta kuitenkin jatkunee keikkailun loppumisesta huolimatta. Maailmanlaajuinen koronaviruspandemia keskeytti Last of the Street Survivors Farewell -kiertueen yli vuoden ajaksi. Yhtye palasi konserttilavoille kesäkuussa 2021..
Maaliskuussa 2019 Johnny Van Zant kertoi yhtyeen levyttävän vielä viimeisen albumin jäähyväiskiertueen jälkeen. Myöhemmin yhtyeeltä ilmestyi uusi single "Last of the Street Survivors". Kokonaista albumia ei ole toistaiseksi julkaistu.
Rossington joutui kesällä 2021 lopettamaan kiertämisen sydänvaivojensa pahennuttua. Häntä tuurasi kitaristi Damon Johnson. Rossington nousi lavalle vielä muutaman kerran lyhyiden vierailujen muodossa. Rossington menehtyi maaliskuussa 2023. Huhtikuussa 2023 yhtye tiedotti jatkavansa keikkailua ilman Rossingtonia. Aikaisemmin yhtyeellä on ollut sopimus, etteivät he kierrä Lynyrd Skynyrdin nimellä ilman 1970-luvun jäseniä, mutta kyseinen sopimus ei vaikuta olevan enää voimassa, kun yhtye jatkoi ilman Rossingtonia. Yhtyeen nykyiset johtohahmot ovat Johnny Van Zant ja Rickey Medlocke.
Yhtyeen jäsenet > Nykyiset

Johnny Van Zant – laulu (1987–)
Rickey Medlocke – kitara (1996–, soitti rumpuja 1971–1972)
Mark Matejka – kitara (2006–)
Keith Christopher – basso (2017–)
Peter Keys – koskettimet (2009–)
Michael Cartellone – rummut (1999–)
Dale Krantz Rossington – taustalaulu (1987–)
Carol Chase – taustalaulu (1987–)
Yhtyeen jäsenet > Entiset

Ronnie Van Zant – laulu (1964–1977, alkuperäinen; k. 20. lokakuuta 1977)
Gary Rossington – kitara (1964–2023, alkuperäinen; k. 5. maaliskuuta 2023)
Allen Collins – kitara (1964–1977, alkuperäinen; k. 23. tammikuuta 1990)
Larry Junstrom – basso (1964–1971, alkuperäinen; k. 6. lokakuuta 2019)
Bob Burns – rummut (1964–1971, 1972–1974, alkuperäinen; k. 3. huhtikuuta 2015)
Billy Powell – koskettimet (1970–2009; k. 28. tammikuuta 2009)
Greg T. Walker – basso (1971–1972)
Leon Wilkeson – basso (1972, 1973–2001; k. 27. heinäkuuta 2001)
Ed King – kitara (1973–1975, 1987–1996, soitti bassoa 1972–1973; k. 22. elokuuta 2018)
Artimus Pyle – rummut (1974–1993)
Cassie Gaines – taustalaulu (1975–1977; k. 20. lokakuuta 1977)
Leslie Hawkins – taustalaulu (1975–1977)
JoJo Billingsley – taustalaulu (1975–1977; k. 24. kesäkuuta 2010)
Steve Gaines – kitara (1976–1977; k. 20. lokakuuta 1977)
Randall Hall – kitara (1987–1993)
Kurt Custer – rummut (1992–1996)
Mike Estes – kitara (1993–1996)
Hughie Thomasson – kitara (1996–2005; k. 9. syyskuuta 2007)
Owen Hale – rummut (1996–1999)
Ean Evans – basso (2001–2009; k. 6. toukokuuta 2009)
Robert Kearns – basso (2009–2012)
Johnny Colt – basso (2012–2017)
Diskografia

Pronounced Leh-Nerd Skin-Nerd (1973)
Second Helping (1974)
Nuthin' Fancy (1975)
Gimme Back My Bullets (1976)
Street Survivors (1977)
Lynyrd Skynyrd 1991 (1991)
The Last Rebel (1993)
Endangered Species (1994)
Twenty (1997)
Edge Of Forever (1999)
Christmas Time Again (2000)
Vicious Cycle (2003)
God & Guns (2009)
Last Of A Dyin Breed (2012)
One More From The Road (1976) - live
Skynyrd's First And Last (1978) - vanhoja demoja
Gold & Platinum (1980)
Best Of The Rest (1982)
Legend (1987) - julkaisemattomia demoja ja b-puolia
Southern By The Grace Of God/Lynyrd Skynyrd Tribute Tour 1987 (1988) - live
Skynyrd's Innyrds (1989)
Box Set (1991)
Southern Knights - live (1996)
Old Time Greats (1997)
Skynyrd's First - The Complete Muscle Shoals Album (1998)
The Best of Lynyrd Skynyrd (1998)
Lyve From Steel Town (1998) - live
Collectybles (2000)
Lynyrd Skynyrd's Greatest Hits (2000)
Then And Now (2000)
Thyrty : 30th Anniversary Collection (2003)
Lynyrd Skynyrd LYVE (2004) - live
Need All My Friends (1968)
I've Been Your Fool (1971)
Free Bird (1973)
Gimme Three Steps (1973)
Don't Ask Me No Questions (1974)
Sweet Home Alabama (1974)
Free Bird (1975) - uudelleenjulkaisu
Saturday Night Special (1976)
Double Trouble (1976)
Gimme Back My Bullets (1976)
Free Bird (Live) (1977)
What's Your Name (1977)
You Got That Right (1977)
That Smell (1978)
Down South Jukin' (1978)
When You Got Good Friends (1978)
Sweet Home Alabama (2006) - uudelleenjulkaisu
Still Unbroken (2009)
Simple Life (2009)
Skynyrd Nation (2010)
That Ain't My America (2010)
Last of a Dyin' Breed (2012)
Last of the Street Survivors (2020)
Kirjallisuutta

Rönkkö, Janne. Lynyrd Skynyrd: Etelän vapaat linnut Docendo, 2023
Aiheesta muualla

Kuvia tai muita tiedostoja aiheesta Lynyrd Skynyrd Wikimedia Commonsissa
Lynyrd Skynyrd Internet Movie Databasessa. (englanniksi)
- Lynyrd Skynyrdin viralliset kotisivut
- Lynyrd Skynyrdin historiaa
| n k Lynyrd Skynyrd |
| --- | --- |
 Johnny Van Zant  Rickey Medlocke  Mark Matejka  Keith Christopher  Peter Keys  Michael Cartellone  Dale Krantz Rossington  Carol Chase   Ronnie Van Zant  Gary Rossington  Allen Collins  Larry Junstrom  Bob Burns  Billy Powell  Greg T. Walker  Leon Wilkeson  Ed King  Artimus Pyle  Cassie Gaines  Leslie Hawkins  JoJo Billingsley  Steve Gaines  Randall Hall  Kurt Custer  Mike Estes  Hughie Thomasson  Owen Hale  Ean Evans  Robert Kearns  Johnny Colt 
Studioalbumit:  Pronounced Leh-Nerd Skin-Nerd  Second Helping  Nuthin' Fancy  Gimme Back My Bullets  Street Survivors  Lynyrd Skynyrd 1991  The Last Rebel  Endangered Species  Twenty  Edge Of Forever  Christmas Time Again  Vicious Cycle  God & Guns  Last Of A Dyin Breed 
Kokoelmat ja livealbumit:  One More From The Road  Skynyrd's First And Last  Gold & Platinum  Best Of The Rest  Legend  Southern By The Grace Of God/Lynyrd Skynyrd Tribute Tour 1987  Skynyrd's Innyrds  Box Set  Southern Knights - live  Old Time Greats   Skynyrd's First - The Complete Muscle Shoals Album  The Best of Lynyrd Skynyrd  Lyve From Steel Town  Collectybles  Lynyrd Skynyrd's Greatest Hits  Then And Now  Thyrty : 30th Anniversary Collection  Lynyrd Skynyrd LYVE 
Singlet:  ”Need All My Friends”  ”I've Been Your Fool”  ”Free Bird”  ”Gimme Three Steps”  ”Don't Ask Me No Questions”  ”Sweet Home Alabama”  ”Free Bird”  ”Saturday Night Special”  ”Double Trouble”  ”Gimme Back My Bullets”  ”Free Bird” (Live)  ”What's Your Name”  ”You Got That Right”  ”That Smell”  ”Down South Jukin'”  ”When You Got Good Friends”  ”Sweet Home Alabama”  ”Still Unbroken”  ”Simple Life”  ”Skynyrd Nation”  ”That Ain't My America”  ”Last of a Dyin' Breed”  ”Last of the Street Survivors” 
Robert E. Lee High School Jacksonvillessä, jota yhtyeen jäsenet kävivät ja jossa ankara liikunnanopettaja Leonard Skinner nuhteli jäseniä pitkistä hiuksistaan.
Lynyrd Skynyrd vuonna 1973
Lynyrd Skynyrdin Knebworthin-konsertin 120 000 hengen yleisö vuonna 1976
Lynyrd Skynyrdin konsertti Cardiffissa vuonna 2010.
János Farkas

János Farkas
János Farkas (27. maaliskuuta 1942 Budapest, Unkari – 29. syyskuuta 1989) oli unkarilainen jalkapalloilija, pelipaikaltaan keskushyökkääjä. Hän oli pituudeltaan 172-senttimetrinen.
Farkas pelasi koko 13-vuotisen ammattilaisuransa Vasasissa. Hän voitti joukkueen kanssa neljästi sekä Unkarin pääsarjamestaruuden että Mitropa Cupin. Hän pelasi seuratasolla kaikki kilpailut mukaan luettuina 46 ottelua, joissa hän teki 23 maalia.
Farkas liittyi Unkarin A-maajoukkueeseen joulukuussa 1961 ja pelasi joukkueessa 31 ottelua, joissa hän teki 20 maalia. Hän voitti joukkueen kanssa merkittävimpänä kesäolympialaiset 1964, joissa hän pelasi viidessä ottelussa ja teki yhden maalin. Lisäksi hän kuului joukkueen kokoonpanoon MM-kilpailuissa 1962 ja 1966.
Vaasan vaalipiirin vihreät

| Vaasan vaalipiirin vihreät ry - De gröna i Vasavalkrets |
| --- | --- |

Alue:  Etelä- ja Keski-Pohjanmaa ja Pohjanmaa
Johto:  Tuomas Ojajärvi (pj.)  Mikko Jokipii (toiminnanjoht.)
Kansanedustajia:  0 / 16 (2023)
Aluevaltuutettuja:  4 / 177 (2022)
Kunnanvaltuutettuja:  15 / 1 140 (2021)
Aiheesta muualla
Sivusto
Vaasan vaalipiirin vihreät (ruots. De Gröna i Vasa valkrets) on Vaasan vaalipiirissä toimiva Vihreän liiton piirijärjestö. Sen puheenjohtaja on Lotta Alhonnoro ja toiminnanjohtaja Mikko Jokipii.
Puolueella ei ole kansanedustajaa Vaasan vaalipiirissä. Valtuutettuja Vihreillä on Vaasan vaalipiirissä 7 kunnassa.
Jäsenjärjestöt

Kokkolan seudun Vihreät - De Gröna i Karlebynejden
Etelä-Pohjanmaan Vihreät
Pietarsaaren Vihreät - De Gröna i Jacobstad
Vaasanseudun Vihreät
Vaasan vihreät nuoret ja opiskelijat
Seinäjoen vihreät
Lakeuden vihreät naiset
Aiheesta muualla

Vaasan vaalipiirin vihreiden kotisivut
| n k Vaasan vaalipiiri |
| --- | --- |
Puolueet:  KD Pohjanmaa  KD Keski-Pohjanmaa  Keskusta (Etelä-Pohjanmaa)  Keskusta (Keski-Pohjanmaa)  Kokoomus  Perussuomalaiset (Etelä-Pohjanmaa)  Perussuomalaiset (Keski-Pohjanmaa)  RKP  SDP  Vihreät 
Kansanedustajat 2023–2027:  Kim Berg  Anna-Maja Henriksson  Janne Jukkola  Antti Kurvinen  Mika Lintilä  Juha Mäenpää  Matias Mäkynen  Anders Norrback  Mikko Ollikainen  Mauri Peltokangas  Anne Rintamäki  Paula Risikko  Mikko Savola  Pia Sillanpää  Joakim Strand  Peter Östman
Ranskan europarlamenttivaalit 2024

Vuoden 2024 europarlamenttivaalit järjestettiin Ranskan osalta 9. kesäkuuta. Vaaleissa valittiin kaikki Ranskan 81 europarlamentaarikkoa seuraavaksi viisivuotiskaudeksi.
Syyskuussa 2023 hyväksytyn ehdotuksen mukaan jäsenmaille jaettiin 15 lisäpaikkaa, kun parlamentin paikkojen määrä nostettiin 720 (aiemmin 705). Tämän seurauksena Ranska sai kaksi lisäpaikkaa, eli sen paikkamäärä nousi 81.
Äänioikeus ja ehdokasasettelu

Äänioikeus vaaleissa on kaikilla Ranskan kansalaisilla, jotka ovat vaalipäivään mennessä täyttäneet 18. Myös sellaiset toisen EU-jäsenmaan kansalaiset, jotka ovat vähintään 18-vuotiaita ja jotka ovat rekisteröityneet asuinpaikakseen jonkin kunnan Ranskassa, ovat äänioikeutettuja.
Entinen presidenttivaalien ehdokas Éric Zemmour ilmoitti, että hänen Reconquête-puolueensa osallistuu vaaleihin ja puolueen listalla on ehdolla mm. Marion Maréchal, joka on Marine Le Penin sisarentytär.
Sosialistinen puolue osallistui vaaleihin nimellä "Herää Eurooppa (ransk. Réveiller l'Europe)". Renessanssi ja sen liittolaispuolueet sen sijaan osallistuivat nimellä "Tarve Euroopalle (ransk. Besoin d’Europe)".
Tulokset ja seurauksia

Taulukossa vain ne puolueet ja vaaliliitot, jotka saivat edustajiaan läpi.
| Puolue | Äänet | Osuus (%) | Paikat |
| --- | --- | --- | --- |
| RN | 7 755 143 | 31,47 | 20 |
| Bd'E | 3 589 114 | 14,56 | 13 |
| Rl'E | 3 401 076 | 13,80 | 13 |
| FRI | 2 432 976 | 9,87 | 9 |
| LR | 1 783 965 | 7,24 | 6 |
| EEVL | 1 348 049 | 5,47 | 5 |
| Reconquête | 1 345 234 | 5,46 | 5 |
Hyväksyttyjä yhteensä: 24 645 046
Hylättyjä ääniä: 371 208
Tyhjiä ääniä: 345 206
Ääniä yhteensä: 25 361 460
Äänioikeutettuja: 48 930 274
Lähde:
Vaali-iltana presidentti Emmanuel Macron ilmoitti, että hajottaa parlamentin. Ennenaikaisten vaalien ensimmäinen kierros on tarkoitus järjestää jo 30. kesäkuuta. Macronin puolue ja tämän liittolaiset olivat menettäneet enemmistönsä Ranskan kansalliskokouksessa jo vuoden 2022 vaaleissa.
Heti EU-vaalien jälkeen alkaneen parlamenttivaalien kampanjan alettua Marion Maréchal ehdotti yhteistyötä Reconquête'n ja kansallisen liittouman kanssa. Hänet, ja kolme muuta puolueen listoilta valittua Maréchalia tukenutta meppiä, erotettiin puolueesta 12. kesäkuuta. Puolueen meppien määräksi jäi tapauksen jälkeen vain yksi.
SKP:n Kyminlaakson piirijärjestö

| Suomen kommunistisen puolueen  Kyminlaakson piirijärjestö ry |
| --- | --- |


Alue:  Kymen vaalipiiri Kymenlaakso
Toimisto:  Karjalantie 8 48600 Kotka
Johto:  Pauli Hömppi (piirisihteeri)
Kansanedustajia:  – / 12 (2011)
Kunnanvaltuutettuja:  – / - (2008)
SKP:n Kyminlaakson piirijärjestö on Suomen Kommunistisen Puolueen toimintaa Kymen vaalipiirissä ohjaava järjestö, jonka piiritoimisto sijaitsee Kotkassa.
Yhdistys perustettiin jatkosodan jälkeen ja se oli vanhan SKP:n jäsenjärjestö. 1960-luvun lopulla piiri asettui SKP:n opposition puolelle ja 13. lokakuuta 1985 se erotettiin puolueesta muiden vähemmistöpiirien tavoin. Opposition kotkalainen keulahahmo Taisto Sinisalo oli piirin keskeinen vaikuttaja.
Piirisihteerit

Viljam Sadinmäki 1946
Kauko Sahari ?−1957
Taisto Sinisalo 1957–1963
Pauli Hömppi
MeKastelijat

| MeKastelijat |
| --- | --- |
 Ohjelman tunnusteksti.
Tyyli:  urheilu- ja kilpailuohjelma
Kestoaika:  noin 60 minuuttia
Pääosissa:  Marco Bjurström (juontaja) Ella Keranto (juontaja) Teresa De Rita-Cavlek (tuomari)
Alkuperämaa:  Suomi
Alkuperäiskieli:  suomi
Verkko:  MTV3
Esitetty:  7. toukokuuta – 6. elokuuta 1997
Tuotantokausia:  1
Jaksoja:  14
Tuotanto
Tuottaja(t):  Jaana Besmond
Ohjaaja(t):  Roope Koistinne, Simo Mahlberg, Matti Liljendal
Säveltäjä(t):  Pasi Harjapää, Rami Rauramo
Kuvaaja(t):  Reijo Elo
Tuotantoyhtiö(t):  Vizor
Aiheesta muualla
IMDb
MeKastelijat oli suomalainen vuonna 1997 valmistunut MTV3-kanavalla esitetty urheilu- ja kilpailuohjelma. Ohjelma kuvattiin Vesipuisto Serenassa.
Ohjelmaa juonsivat Marco Bjurström ja Ella Keranto (nyk. Pyhältö). Bjurström valittiin juontajaksi ohjelmaan, koska hän oli aiemmin tehnyt MTV3:lle tanssiaiheista ohjelmaa, joka oli menestynyt hyvin. Tuomarina toimi Teresa De Rita-Cavlekin esittämä merenneidoksi pukeutunut hahmo.
Joukkueet

Ohjelmassa kilpaili jaksoittain kaksi joukkuetta nopeus- ja taitotehtävissä, jotka saivat pisteitä suorituksistaan.
Joukkueet > Alkuerät

Alla ohjelmassa kilpailevat joukkueet. Joukkueen nimen vieressä suluissa paikkakunta, mistä joukkue on kotoisin.
| Jakso | Esityspäivä (MTV3) | Uusinta (MTV3) | Kilpailevat joukkueet | Lähde |
| --- | --- | --- | --- | --- |
| 1. | 7.5.1997 | 11.5.1997 | Top 4 (Orivesi) Kalakiisselit (Järvenpää) Yökastelijat (Helsinki) |  |
| 2. | 14.5.1997 | 18.5.1997 | Mustekalat (Parainen) Merileijonat (Kuusamo) Delfiinit (Helsinki) |  |
| 3. | 21.5.1997 | 25.5.1997 | Loukosten pedot (Iso-Vimma, Säkylä) Vesipedot (Orivesi) Nahkiaiset (Pori) |  |
| 4. | 28.5.1997 | 1.6.1997 |  |  |
| 5. | 4.6.1997 | 8.6.1997 | Sarvikuonot (Helsinki) Puolisukeltajat (Helsinki) Sählärit (Tampere) |  |
| 6. | 11.6.1997 | 15.6.1997 | Rantapallot (Vantaa) SimoSet (Jyväskylä) Taikasulat (Voitoinen, Säkylä) |  |
| 7. | 18.6.1997 | 22.6.1997 |  |  |
| 8. | 25.6.1997 | 29.6.1997 | Norpat (Keiteleenranta) Vespedo (Nurmijärvi) Läträäjät (Oitti) |  |
| 9. | 2.7.1997 | 6.7.1997 |  |  |
| 10. | 9.7.1997 | 13.7.1997 | Rantaset (Laitila) Cantona (Ylivieska) Vesitaistelijat (Helsinki) |  |
Joukkueet > Semifinaalit

| Jakso | Esityspäivä (MTV3) | Uusinta (MTV3) | Kilpailevat joukkueet | Lähde |
| --- | --- | --- | --- | --- |
| 11. | 16.7.1997 | 20.7.1997 | Vesitaistelijat (Helsinki) SimoSet (Jyväskylä) Yökastelijat (Helsinki) |  |
| 12. | 23.7.1997 | 27.7.1997 | Puolisukeltajat (Helsinki) Läträäjät (Hausjärvi) Koukunpoppoo (Nokia) |  |
| 13. | 30.7.1997 | 3.8.1997 | MeLäträäjät (Hirsijärvi) Loukosten pedot (Iso-Vimma, Säkylä) Mustekalat (Parainen) |  |
Joukkueet > Finaali

| Jakso | Esityspäivä (MTV3) | Uusinta (MTV3) | Kilpailevat joukkueet | Lähde |
| --- | --- | --- | --- | --- |
| 14. | 6.8.1997 | 10.8.1997 | Vesitaistelijat (Helsinki) Läträäjät (Hausjärvi, Riihimäki) Loukosten pedot (Iso-Vimma, Säkylä) |  |
Pohjois-Savon Vasemmisto

| Pohjois-Savon Vasemmisto ry>  |
| --- | --- |


Alue:  Pohjois-Savon maakunta ( Savo-Karjalan vaalipiiri )
Toimisto:  Suokatu 11, PL 70 70101 Kuopio
Johto:  Markku Ruotsalainen (pj.)  Kaisa Korhonen (vpj.)  Pentti Kolari (vpj.)
Kansanedustajia:  1 (2011)
Kunnanvaltuutettuja:  52 (2012)
Aiheesta muualla
Sivusto
Pohjois-Savon Vasemmisto on yksi Vasemmistoliiton 15 piirijärjestöstä. Järjestöllä on toimintaa jokaisessa Pohjois-Savon maakunnan kunnassa. Piiritoimisto sijaitsee Kuopiossa. Yhdistys tunnettiin aiemmin nimellä Vasemmistoliiton Kuopion piirijärjestö.
Vasemmistoliitto sai kansanedustajan Pohjois-Savon vaalipiiristä (entinen Kuopion läänin vaalipiiri) kaikissa vaaleissaan vuosina 1991–2011. Vaaleissa 1995 ja 2003 paikkoja tuli kaksi. Vuonna 2013 Pohjois-Savon ja Pohjois-Karjalan vaalipiireistä muodostettiin Savo-Karjalan vaalipiiri.
Piirin edeltäjiä olivat SKDL:n Kuopion piirijärjestö (1945–1990) ja SKP:n Pohjois-Savon piirijärjestö (1985–1990), joiden poliittinen toiminta yhdistettiin Vasemmistoliiton perustamisen myötä.
Kansanedustajat

Lauha Männistö (1990–1991)
Iivo Polvi (1991–1999, 2001–2007)
Erkki Virtanen (2003–2015)
Jorma Vokkolainen (1995–2001)
Puheenjohtajat

Matti Semi
Kaisa Korhonen 2009–2013
Markku Ruotsalainen 2013→
Kaakkois-Suomen vihreät

| Kaakkois-Suomen Vihreät ry |
| --- | --- |

Alue:  Kymenlaakso, Etelä-Karjala ja Etelä-Savo
Johto:  Juha Attenberg
Kansanedustajia:  1 / 17 (2023)
Aluevaltuutettuja:  11 / 177 (2022)
Kunnanvaltuutettuja:  36 / 797 (2021)
Aiheesta muualla
Sivusto
Kaakkois-Suomen vihreät on Kaakkois-Suomen vaalipiirissä toimiva Vihreän liiton piirijärjestö. Sen puheenjohtaja on Tiina Rosberg. Vuoden 2012 loppuun asti yhdistys toimi vanhan Kymen vaalipiirin piirijärjestönä, mutta toimialue on sen jälkeen kattanut myös entisen Etelä-Savon vaalipiirin. Kaakkois-Suomen Vihreistä valittiin vuonna 2019 eduskuntaan kansanedustajiksi Hanna Holopainen ja Heli Järvinen. Vuoden 2023 eduskuntavaaleissa ainoaksi kansanedustajaksi valittiin jatkokaudelle Hanna Holopainen.
Jäsenjärjestöt

Kaakkois-Suomen Vihreiden jäsenjärjestöjä ovat
Etelä-Karjalan vihreät ry,
Haminan seudun Vihreät ry,
Kangasniemen vihreät
Kotkan seudun vihreät ry,
Kouvolan Vihreät ry,
Mikkelin Seudun Vihreät ry,
Pieksämäen seudun vihreät ry,
Rantasalmen vihreät ry,
Savonlinnan Seudun Vihreät ry,
Etelä-Karjalan Vihreät Naiset ry,
Kymenlaakson Vihreät Naiset ry,
Kaakkois-Suomen tieteen ja teknologian vihreät ry.
Puheenjohtajat

Hanna Holopainen –2009
Krista Kuisma 2010
Raimo Oksala 2010 elokuusta eteenpäin
Tuija Brax-Mertanen 2013-2014
Jaana Lehtilä 2015-2016
Katja Andrejev 2016-2018
Juha Attenberg 2019-2020
Sonja Kähäri 2021-2.6.2022
Tiina Rosberg 20.6.2022 –
Aiheesta muualla

Kaakkois-Suomen vihreiden kotisivut
KD:s Svenska Organisation

| KD Svenska |
| --- | --- |

Alue:  Pohjanmaan maakunta Varsinais-Suomi Uusimaa
Johto:  Leo Byskata (pj)
Aiheesta muualla
Sivusto
KD:s Svenska Organisation (lyh. KDS) on Suomen Kristillisdemokraattien ruotsinkielinen järjestö. KDS toimii kaksikielisyyteen liittyvien asioiden parissa. Puolueen sisällä järjestö edustaa kielipolitiikan ja suomenruotsalaisen aluepolitiikan asiantuntijuutta. KDS:n puheenjohtajana toimii vuonna 2021 Leo Byskata.
Historia

Lokakuussa 1975 Helsingin, Itä-Uudenmaan ja Pohjanmaan ruotsinkieliset paikallisosastot yhdistivät voimansa ja perustivat puolueen ruotsinkielisen erityisjärjestön. Järjestön ensimmäiseksi puheenjohtajaksi valittiin Asser Stenbäck Helsingistä.
Paikallisosastot

Kaarina
Kokkola
Kruunupyy
Larsmo
Loviisa
Länsi-Helsinki
Uusikaarlepyy
Maalahti
Mustasaari
Närpiö-Kristiinankaupunki
Parainen
Pedersöre
Pietarsaari
Porvoo
Vaasalähde?
Satakunnan Vasemmistoliitto

| Satakunnan Vasemmistoliitto ry>  |
| --- | --- |

Alue:  Satakunnan vaalipiiri Satakunta
Toimisto:  Eteläpuisto 14 28100 Pori
Johto:  Mikko Kaunisto (pj.)  Susanne Ekroth (1. vpj.)  Jarno Valtonen (2. vpj.)
Kansanedustajia:  1 / 8 (2019)
Kunnanvaltuutettuja:  37 / 485 (2021)
Aiheesta muualla
Sivusto
Satakunnan Vasemmistoliitto on yksi Vasemmistoliiton 13 piirijärjestöstä. Järjestöön kuuluu 67 osastoa, joihin kuuluu yhteensä noin 1 000 jäsentä. Piiritoimisto sijaitsee Porissa.
Vasemmistoliitolla oli Satakunnan vaalipiiristä (entinen Turun läänin pohjoinen vaalipiiri) kaksi kansanedustajaa vuoteen 2003. Kaksissa viime eduskuntavaaleissa se on kuitenkin saanut läpi vain yhden ehdokkaistaan.
Satakunnan Vasemmistoliiton toiminta-alueella ilmestyi vuoteen 2015 asti Kansan Uutiset Oy:n julkaisema Satakunnan Työ -sanomalehti.
Kansanedustajat

Raila Aho (1990–1995)
Timo Laaksonen (1990–1999)
Jari Myllykoski (2011–)
Veijo Puhjo (1995–2011)
Katja Syvärinen (1999–2003)
Viivi

| Viivi, Vivi |
| --- | --- |
Nimipäivä:   
– suomenkielinen:  Viivi: 2. toukokuuta
– ruotsinkielinen:  Vivi: 2. toukokuuta
– ortodoksinen:  Viivi: 3. syyskuuta
Muunnelmia:  Wivi
Vastineita eri kielissä:  Vivan, Vivien, Viviana
Nimen alkuperä:  Vivian
Infobox OKVirheellinen NIMI-arvo: 
Viivi on suomalainen ja virolainen naisen etunimi. Viivin nimipäivä on 2. toukokuuta. Nimen ruotsinkielinen vastine on Vivi, jonka nimipäivä on ruotsinkielisen kalenterin mukaan samana päivänä. Vuoden 2019 loppuun mennessä nimi Viivi on Suomessa annettu 7 889 ja Vivi 1 100 henkilölle.
Nimen alkuperä

Eloisaa ja ihanaa tarkoittava Viivi on todennäköisesti suomenkielinen muunnos Vivianista ja Vivianesta, mutta sen oletetaan myös liittyvän nimeen Sofia. Viivin nimipäivä on Vuokon nimipäivänä, mutta Vuokolla ei ole mitään tekemistä Viivi-nimen kanssa.